มีโอกาสไปทานเมื่อ 16/6/2016 เป็นอาหารมื้อแรกที่ลงเครื่องถึงอ่าวนาง ด้วยความที่เป็นมื้อแรก เดินชิวๆ ถนนเลียบอ่าวนาง สอบถามแม่ค้าแถวนั้นแนะนำร้านนี้มาเพราะเจ้าของเป็นคนไทย ส่วนร้านอื่นเจ้าของเป็นต่างชาติ ราคาจะแพงกว่ามาก ตอนแรกก็ลังเลจะเข้าหรือไม่เข้าดี เพราะไปตอนกลางวัน แต่ร้านมืด ดูไม่สดใส

เข้าไปในร้าน ความรู้สึกแรกคือ ทำไมโต๊ะเก้าอี้เก่าจัง โต๊ะอาหารเป็นกระจก แต่เก่า ถ้าดูแลดีก็น่าจะเรียกแขกได้มากกว่านี้

เมนูอาหาร เห็นราคาแทบตกใจว่าขายเฉพาะต่างชาติหรือเปล่า ข้าวผัดจานเดียว จานเล็ก ราคาเกือบ 200 บาท ถือว่าแพงนะ ถ้าดูจากปริมาณ กุ้งปลาหมึกที่ได้ในจาน

ลองสั่งผัดเปรี้ยวหวานกุ้งมา รสชาติธรรมดา ค่อนไปทางไม่อร่อย วัตถุดิบไม่สมกับราคา

สั่งสลัดกุ้งมาลอง เห็นถ้วยที่ใส่สลัดมา แทบตกใจเพราะเก่าเหมือนไม่ได้ล้างมา แตงกวา ผัก มะเขือเทศดูไม่สด น้ำสลัดรสชาติไม่ถูกปากเลย

พิซซ่า แป้งบางกรอบ รสชาติพอรับได้ แต่ก็ยังไม่ถึงขั้นดี

โดยรวมยังถือว่าต้องปรับปรุงอีกหลายอย่าง ทั้งคุณภาพวัตถุดิบ รสชาติ ภาชนะจัดจาน โต๊ะเก้าอี้ ความสะอาด และบริการของพนักงาน